เรื่องร้องเรียน (คลอง,น้ำท่วม) วันที่ 2023-07-22 07:31:02 — แขวงหัวหมาก เขตบางกะปิ กรุงเทพมหานคร
จากการที่ฝนตกหนักเมื่อคืนที่ผ่านมา(21 ก.ค.) ทำให้เกิดภาวะน้ำท่วมขังในหมู่บ้านสวนสน รามคำแหง 60 และเกิดน้ำท่วมเข้าไปในบ้านเรือนประชาชน จำนวนมาก แต่ได้ลดลงไม่นาน เนื่องจากมีเครื่องสูบน้ำขนาดใหญ่ 2 เครื่องที่เขตบางกะปิ นำมาติดตั้ง ช่วยสูบน้ำลงคลองหัวหมากน้อยได้อย่างมีประสิทธิภาพ แม้ในช่วงเช้าจะมีน้ำท่วมขังบางส่วนบนถนนในซอยรามคำแหง 60 และกรุงเทพกรีฑาซอย 7   แต่ปัญหาที่น่ากังวลมาก คือ น้ำในคลองหัวหมากน้อย ซึ่งรองรับน้ำ  เริ่มปริ่มล้น เกือบถึงขอบเขื่อนริมคลอง ซึ่งหากฝนตกหนักลงมาอีก คงไม่สามารถรองรับน้ำได้  จึงเห็นควรพิจารณาเร่งระบายหรือพร่องน้ำในคลองหัวหมากน้อยลงบ้าง เพื่อเตรียมรองรับภาวะฝนตกหนักในโอกาสต่อไป ความสูงระดับข้อเท้า น้ำท่วมมาแล้วน้อยกว่า 3 ชั่วโมง